CELEX: 62019TN0286
Language: hu
Date: 2019-05-03 00:00:00
Title: T-286/19. sz. ügy: 2019. május 3-án benyújtott kereset — Azarov kontra Tanács

2019.6.24.   
            
            
               HU
            
            
               Az Európai Unió Hivatalos Lapja
            
            
               C 213/78
            
         
      2019. május 3-án benyújtott kereset — Azarov kontra Tanács
      (T-286/19. sz. ügy)
      (2019/C 213/74)
      Az eljárás nyelve: német
      
         Felek
      
      
         Felperes: Mykola Yanovych Azarov (Kijev, Ukrajna) (képviselők: G. Lansky és A. Egger ügyvédek)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  az EUMSZ 263. cikk alapján semmisítse meg az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról szóló, 2019. március 4-i (KKBP) 2019/354 tanácsi határozatot (HL 2019. L 64., 7. o.; helyesbítés: HL 2019. L 86., 118. o.), valamint az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról szóló, 2019. március 4-i (EU) 2019/352 tanácsi végrehajtási rendeletet (HL 2019. L 64., 1. o.; helyesbítés: HL 2019. L 86., 118. o.) a felperesre vonatkozó részükben;
               
            
                  —
               
               
                  a Törvényszék eljárási szabályzatának 64. cikke alapján hozzon pervezető intézkedéseket, nevezetesen a következőket:
                  
                              a)
                           
                           
                              a Tanács arra való felhívása, hogy nyújtson be iratokat a védelemhez való jog és a hatékony bírói jogvédelemhez való jog tiszteletben tartásának, valamint a kifogások megalapozottságának a vizsgálatáról;
                           
                        
                              b)
                           
                           
                              az Európai Külügyi Szolgálat arra való felhívása, hogy nyújtson be iratokat a védelemhez való jog és a hatékony bírói jogvédelemhez való jog tiszteletben tartásának a vizsgálatáról; és
                           
                        
            
                  —
               
               
                  a Törvényszék eljárási szabályzata 87. cikkének (2) bekezdése alapján a Tanácsot kötelezze az eljárás költségeinek viselésére.
               
            
         Jogalapok és fontosabb érvek
      
      A kereset egyetlen jogalapon alapul, miszerint a megtámadott jogi aktusok esetében nyilvánvaló értékelési hibát követtek el.
      A felperes először is arra hivatkozik, hogy az alperes megsértette az alaki vizsgálati kötelezettségeket, különösen az önálló vizsgálat, a hatáskör vizsgálata, valamint a védelemhez való jog és a hatékony bírói jogvédelemhez való jog tiszteletben tartása tekintetében. Ezzel összefüggésben az alperes nem teljesítette a Bíróság 2018. december 19-i Azarov kontra Tanács ítéletében (C-530/17 P, EU:C:2018:1031) támasztott követelményeket.
      A felperes hivatkozik továbbá az indokolási kötelezettség alperes általi megsértésére, mivel ez utóbbi nem vizsgálta meg a felperessel szemben felhozott kifogások megalapozottságát.